पैयु गाउँ पालिका वडा न ५ पहिरो जोखिम दलित बस्ती 
श्रीमान अध्यक्ष ज्यु , कार्य समितिका साथीहरू, संरक्षक ज्युहरु , सल्लाहकार ज्युहरु मा जय पर्वत तथा  नमस्कार । 
गण्डकी प्रदेश पर्वत को पैयु गाउपालिका वडा न ५ भुर्तेलथोकमा अबस्थित आरुगैह्रामा उच्च  पहिरो जोखिममा रहेका १५ दलित  बस्ती बर्षौ देखि भिर मा पहिरो त्रासमा बसोबास गर्दै आएका छन । आर्थिक अबस्था अत्यन्तै कम जोर रहेको र दैनिकी जिविकोपार्जन्का लागि   ज्याला मजदुरी  गर्दै आइरहेका छ्न ।प्रती परिवार औषत ३ जना बालबच्चा रहेका  छ्न र आर्थिक अबस्था कमजोर हुदा शैक्षिक क्षेत्रमा सहभागी हुन वा पढ्न सकिरहेका छैनन ।  २०७६ साल साउन मा गएको पहिरोको कारण ३ घर परिवार बिस्तापित भएर अहिले त्रीपाल मुनि बास बसिरहेको अबस्था छ भने बाकी घर परिवारलाइ  सक्दो छिटोभन्दा  छिटो सुरक्षित स्थानमा सार्नु पर्ने अबस्था छ । यी १५ दलित घर परिवारको लागि  नयाँ  ठाउँ  पुनर्निर्माण कार्यका लागि जग्गा ब्यवस्थापन का लागि निर्भिक फाउन्डेसन मार्फत गरिने सो बस्ती निर्माणका लागि निर्भिक फाउन्डेसन ले स्थानीय सरकार ( गाउँ पालिका ) सङ्ग समन्वय  गरि स्वदेश तथा बिदेशमा रहनु भएका बुवा आमा दाजुभाइ दिदिबहिनीहरु सङ्ग आर्थिक सन्कलन गर्दै   १ घर को अन्तिम चरणमा   निर्माण कार्य पुर्याइसकेको  आजको बस्तुगत अबस्था हो । स्थानिय जुझारु युवाहरुले  निर्भिक फाउन्डेसन स्थापना गरि सामाजिक क्षेत्रमा सेवामुलक ढङ्गले जुन उध्देश्य राखेर लागि राख्नु भएको  छ त्यस प्रती  फाउन्डेसनका अध्यक्ष तथा सिङ्गो टिमलाइ विशेष धन्यवाद  छ । हामिलाई जानकारिमा आएको रिपोर्ट अनुसार फाउन्डेसन ले १५ दलित परिवार को बस्ती ब्याबस्थापनका लागि संघीय सरकार देखि स्थानीय सरकारको ध्यानाकर्षण गरिरहेको छ । यसै सन्दर्भमा विश्वभरी छरिएर रहेका पर्वतेलिहरुको साझा र छाता सन्स्था अन्तर्राष्ट्रिय पर्वत समाज जस्ले पर्वतको समृद्धि र बिकास तथा पर्वतेलिहरुलाइ परेका समस्या उपर मलम लगाउने मानबिय सहयोगी उल्लेखनिय   थुप्रै कार्यले आफ्नो सस्थाको गरिमा बढाइरहेको छ जुन हामी सबैलाइ अबगत नै छ । बाढिपहिरो बाट घरवार बिहिनका लागि गतसाल ३ घर निर्माण गरि हस्तान्तरण ,  घर निर्माण अभियान   चालु रुपमा हुँदै र कोभिड -१९ को समस्याबाट पिडितहरुलाई गरेको सहयोग, अस्पतालमा र विभिन्न ब्यक्तिहरुलाइ गरेको सहयोग हाम्रो सन्स्था र हाम्रो गौरवका बिषय हुन ।अहिले हाम्रो  सस्था अन्तर्राष्ट्रिय पर्वत समाज समक्ष  सहयोग को अपिल   निर्भिक फउन्डेसनको सयोजनमा   पैयु गाउँपालिका समेतबाट आएकोले उक्त पहिरो जोखिम दलित बस्तीलाई सस्थागत र व्यक्तिगत दुबै तर्फ बाट सहयोग गर्नु पर्ने कर्तव्य र दायित्व हाम्रो हो । सो बस्तीमा रहेका व्यक्तिगत बिबरण र निर्माण का लागि आजको अनुमानित  लागतका बिषयमा र कुन आधारमा के विधि अब्लम्बन गरि निर्माण कार्य गर्न सकिने सो बारे पनि  रुपरेखा निम्न रहेको ब्यहोरा अनुरोध छ । (क) बस्तिमा रहेका मुल ब्यक्ती र परिवार सदस्यहरु बिवरण - (१)प्रेम बहादुर  दर्जी -५ जना, (२)सुर्य बहादुर दमै -६ जना (३)नेत्र बहादुर दर्जी -४ जना (४) ख्यामु दर्जी -४ जना (५)अर्जुन दर्जी -४ जना (६)शकर दर्जी -४ जना(७) दुर्गा बहादुर परियार -६ जना (८) टेक बहादुर दमै -४ जना (९) डिलु दर्जी -४ जना (१०) दिल बहादुर दर्जी -२ जना (११) लोक बहादुर दर्जी -३ जना (१२) डम्बर बहादुर दर्जी -२ जना (१३) टेक बहादुर दर्जी -७ जना (१४) सोम बहादुर दर्जी -५ जना (१५) गिर बहादुर दर्जी -५ जना गरि जम्मा  ६५ जना को लागि रहने छ ।
(ख) प्रती घर निर्माण का लागि अनुमानित इट्टा वा व्लक ,सिमेण्ट, बालुवा , छड , गिट्टी ढुङ्गा , काठ , जस्तापाता , ट्ष्ट हुने र अनुमानित बजेट रु ३५०००० देखि ३६०००० अक्षेरुपी तीन लाख पचास हजार देखि तीन लाख साठी हजार हुन सक्ने । साथमा स्थानीयले श्रमदान गर्ने र सो को लागत पनि अभिलेख राख्ने ।
(ग) घर निर्माण कार्य मा कुनै ब्यक्ती वा सघ सस्थाले आफ्नो तर्फबाट सम्पन्न गर्न सकिने ।निर्माण कार्य सम्पन्न गर्न निर्भिक फाउन्डेसन को समन्वय बाट गराउन सकिने र निर्माण  सम्पन्न भै सके पछि व्यक्ती वा सस्थाको स्पष्ट  पहिचान खुल्ने गरि उक्त घर हस्तान्तरण  हुने कुरा स्पष्ट  जानकारी गराइएको छ ।
(घ) आर्थिक पारदर्शिता  बारे सम्बद्ध ब्यक्ती वा सस्थालाइ वा आम जनमानसमा स्पष्ट  हुने गरि कार्य अगाडि लाने निर्भिक फाउन्डेसन को प्रतिबद्धता ।
( ङ)  हामी प्रवासमा रहेका सबै पर्वतेलीहरु, मातहतका विभिन्न देशहरुमा रहेका पर्वत समाजहरुलाइ   आन्तरिक  सर्कुलर गरि सबैका बिच जान सकियेको खण्ड्मा  कम्तिमा १ वटा र बढिमा ३ वटा घर निर्माण गर्न सकिने  प्रारम्भिक हाम्रो बस्तुगत अबस्था छ ।यो महान मानबिय  कार्यका लागि "एक मन साझा धन " माटो र मुटुको सम्बन्ध लाई अगिकार गरि जान सकियो भने यस्ता अरु थुप्रै सहयोग पनि गर्न सफल हुन सकिन्छ  । उक्त स्थानमा बनाउने प्रतिघर निर्माण मा आबस्यक सामाग्रीहरुको अनुमानित लागतको बिवरण निम्न रहेको छ ।उक्त स्थानमा बनाउने प्रतिघर निर्माण मा आबस्यक सामाग्रीहरुको अनुमानित लागतको बिवरण निम्न रहेको छ ।
उक्त स्थानमा बनाउने प्रतिघर निर्माण मा आबस्यक सामाग्रीहरुको अनुमानित लागतको बिवरण निम्न रहेको छ ।
(1) व्लक  -  1500 वटा x 45 = 67,500/-
(2) सिमेन्ट  45 वोरा x 800 = 36,000/-
(3) बालुवा 1500 वोरा   = रु 10000/-
(4) छड  1 क्युन्टल = रु 10,000/-
(5) ढुङ्गा  5 ट्रली       = 50000/-
(6) काठ झ्याल ढोका = 20000/-
(7) जस्तापाता ट्रस्ट   = 80000/-
(8)  मिस्त्री , कामदार = 50000/-
(9) गिट्टी  10 ट्रली     = 30000/-
(10) अन्य  ट्वाइलेट   =  5000/-
       लागत जम्मा रु .3, 57,500/
 सस्थाको उद्येश्य र भावना लाई सदा आत्मसात गरौ र अघि बढौ यहि हामी सबैको कामना । अन्त्यमा पैयु गाउँ पालिका वडा न ५ को  पहिरो जोखिम दलित बस्ती निर्माण का लागि बस्तुगत रिपोर्ट  र सम्भाब्यता अध्ययन बारे सस्थागत रुपरेखा  बनाउन समिती निर्माण  गर्नु भएकोमा सिङ्गो  सस्था , सस्थाका अध्यक्ष ज्यु ,पदाधिकारि ज्युहरु , सदस्य ज्युहरु ,संरक्षक ज्युहरु , सल्लाहकार ज्युहरु प्रती हार्दिक धन्यवाद   व्यक्त गर्दै म लगायत  समिति मा हुनु हुने साथीहरूको साझा छलफल र निष्कर्षबाट यो रिपोर्ट  तयार गरि पेश गरेका छौ । 
सयोजक - कृष्ण तिवारी 
सदस्यहरु - उदय राज गौतम
  "     "    - नेत्र बहादुर आले
     "       -  झलक के सि
     "       -  मणि भुर्तेल
     "       -  भिम लाल भट्टराई 
     "         - सबिन्द्र  श्रेष्ठ
साथिहरु यो सन्दर्भ मा केही कुरा थप घट सुझाब दिनु हुन अनुरोध छ ।